Bevele van die Here - Beth-Haran Ministries
In die middel van die nag wakker geword en die 1ste gedagte wat by my op gekom het is Psalm 119 v 4. Die Heilige Gees praat op snaakse maniere en tye met 'n mens.
Psalm 119 v 4.
U het U bevele gegee dat dit ten volle uitgevoer moet word.
Wat beteken dit vir my? Bevele gegee wat ten volle uitgevoer moet word. Ons as kinders van die Here moet meer en meer soos Jesus leef. Wees nederig en opreg. Wees lief vir jou medemens net soos God ons lief het. Leef in eerlikheid, hou jou oë gefokus op Jesus. Moenie kwaad met kwaad vergeld, bewys liefde teenoor die persoon wat verkeerd gedoen het teenoor jou. Leef jou lewe so dat jy mense nader trek, nader aan die Here.
Matteus 28 v 19 & 20.
Gaan dan na al die nasies toe en maak die mense my dissipels; doop hulle in die Naam van die Vader, en die Seun en die Heilige Gees.
En, leer hulle om alles te onderhou wat Ek julle beveel het. En onthou: Ek is by julle al die dae tot die voleinding van die wêreld.
Die Here wil hê ons as Christen kinders moet uit gaan en mense nader bring aan Hom. Nou kom die vraag op, Hoe doen mens dit? Ek is te bang, weet nie of dit wat ek gaan sê of doen reg is. Nader die Here in gebed, Hy sal jou die nodige leiding gee. Die Here is altyd met ons, hy sal jou nooit alleen los nie.
Handelinge 1 v 8.
Maar julle sal krag ontvang wanneer die Heilige Gees oor julle kom, en julle sal my getuies wees in Jerusalem sowel as in die hele Judea en in Samaria en tot in die uithoeke van die wêreld.
Om mense na Jesus te lei moet jy om gee vir ander. Al ken jy nie al die skirfte in die Bybel kan jy Sy liefde uit deel aan ander. Liefde is die heel belangrikste. Jesus het almal lief gehad, selfs toe ons nog verlore was. Moenie dat mense se doen en late jou liefde vir hulle beinvloed. Moenie jou self beter of heiliger ag as die persoon met wie jy te doen het. As hul na jou toe kom vir hulp in waste vorm ookal, moet jy nie oordeel nie. Jy ken nie sy omstandighede nie. Laat die persoon weet dat God hom lief het net soos hy is. Laat jou lewe 'n bewys wees dat jy die Here tenvolle dien. Laat hulle Jesus liefde in jou sien.
Bly nederrig en opreg met alles wat jy aanpak. Wees lief vir mense, hê empatie, voel saam met hulle waardeer hul gaan. Stel 'n voorbeeld aan ander, hoe om as 'n kind van die Here te leef. Onthou dat ons besig is met mense wat God lief is voor. Hy het baie duur betaal vir hulle en as jy hul verkeerd behandel sal jy eendag aan die Groot Regter moet verantwoording doen.
Efesiërs 4 v 2,3,7,8.
Lê julle daarop toe om die eenheid wat die Gees tussen julle gesmee het, te handhaaf deur in vrede met mekaar te leef.
Aan elke een van ons is 'n genadegawe gegee volgens die mate waarin Christus die gawes uit gedeel het.
Daarom sê die Skrif; Toe Hy na die hoogte opgevaar het, het Hy gevangenes saam geneem en gawes aan die mense uitgegee.
Onthou, jy is goed genoeg, jy is 'n Koningskind, die Here het jou by naam geroep. Al voel dit vir jou dat jy nie belangrik genoeg is of dat jy nie genoeg kennis van die Bybel het, Jesus het jou geroep en vir jou 'n gawe geee om die verlore mense daar buite nader te bring aan Hom. Bly gefokus op die Here, volhard in jou geloof, volhard in Bybel studie en gebed. Die Heilige Gees sal jou die nodige leiding en onderrig gee om jou gawe tenvolle uit te leef om so mense nader aan Jesus te bring.
Hemelse Vader, ek kom na U troon van genade toe. Ek kom met 'n berouvolle hart oor al die verkeerde dinge wat ek daagliks doen, vergewe my Here vir die tye wat ek weg dwaal van U pad af, vir die tye wat ek my oë van die Groot Rigtingwyser ( Jesus) af haal. Heilige Gees van God, gee my die nodige leiding en onderrig om te kan volhard in my geloof, my Bybel studie en gebed. Laat my lewe getuig van U liefde, vrede en vreugde in my hart. Laat my nederrig en opreg leef. Vat my hand en help my om ander te kan help om nie verlore te gaan maar weer na U toe te kom.